הדסון (תוכנה)

שמאלהדסון (Hudson) הוא כלי אינטגרציה רציפה (CI) הממומש ב-Java, הכלי רץ על גבי Java Servlet, כגון אפאצ'י טומקט או שרת היישומים GlassFish. הכלי תומך במספר כלי ניהול גרסאות, ביניהם CVS, Subversion, Git, Perforce, Clearcase ו- RTC, ומסוגל להריץ פרויקטים מבוססי Apache Ant ו- Apache Maven, תסריטי מעטפת (shell scripts) ופקודות אצווה (batch) של Windows.

== היסטוריה ==
המפתח העיקרי של הדסון היה Kohsuke Kawaguchi (קוואגוצ'י) , שעבד אז בחברת סאן מיקרוסיסטמס. הדסון, שפורסמה תחת רישיון MIT , היא תוכנה חופשית .<ref name="license"></ref>

הדסון הפכה לחלופה נפוצה ל- CruiseControl ושרתי בנייה אחרים בקוד פתוח בשנת 2008.<ref name="dyer"></ref><ref name="stackoverflow"></ref> בכנס JavaOne במאי 2008, זכה הכלי בפרס Duke's Choice בקטגוריית פתרונות מפתחים.<ref name="javaone"></ref>

כאשר אורקל קנתה את סאן, היא הצהירה על כוונתה להפוך את השם "הדסון" לסימן רשום, ותהליך פיתוח גרסה מסחרית החל. רוב קהילת הפיתוח, כולל קוואגוצ'י, החליטה להמשיך לפתח את הפרויקט תחת השם ג'נקינס בתחילת 2011. אורקל טענה שפיתוחו של הדסון נמשך ושג'נקינס הוא מעין ענף פיתוח של הדסון, בעוד מפתחי ג'נקינס ראו בהדסון ענף פיתוח של ג'נקינס.

בשלב זה, העניין בהדסון ירד מאד. בסופו של דבר אורקל תרמה את נכסי פרויקט הדסון הנותרים לקרן Eclipse בסוף 2012. <ref></ref>

לאחר שהוחלף על ידי ג'נקינס, הדסון אינו מתוחזק עוד <ref></ref> <ref></ref> והוכרז כמיושן (obsolete ) בפברואר 2017. <ref></ref>

== פונקציונליות ותוספים ==

ניתן להתחיל בנייה (build) באמצעים שונים, למשל:
* תזמון באמצעות מנגנון דמוי cron
* בנייה כאשר בניות אחרים הסתיימו
* בנייה על ידי פנייה כתובת URL ספציפית לבנייה.

הדסון ניתנת להרחבה באמצעות ארכיטקטורת תוספים, ותוספים רבים הפכו לזמינים לציבור, תוספים אלו מרחיבים את פונקציונליות הכלי הרבה מעבר להיותו כלי בנייה עבור פרויקטי Java. כיום ישנם תוספים זמינים לאינטגרציה של הדסון עם רוב הכלים לבקרת הגרסאות ולמעקב אחר באגים. כמו כן, נתמכים כלי בנייה רבים באמצעות תוספים מתאימים. תוספים יכולים גם לשנות את המראה של הדסון ולהוסיף לו פונקציונליות חדשה.

ניתן לגרום לבנייה להפיק דוחות בדיקה בפורמטים שונים ( JUnit נתמך ללא צורך בתוסף, וכלים אחרים באמצעות תוספים). להדסון ממשק משתמש גרפי (GUI) להצגת הדוחות ולעיבודם.

== הפיצול בין הדסון לג'נקינס ==
בנובמבר 2010, התעוררה סוגיה בקהילת המפתחים של הדסון לגבי התשתית שבה נעשה שימוש, ובפרט לגבי הניהול והשליטה של אורקל בפרויקט.<ref name="hudson-driving"></ref> משא ומתן החל להתנהל בין המפתחים העיקריים בפרויקט לבין אורקל. למרות מספר הסכמות, נקודה מרכזית הייתה השליטה בשם "הדסון" עצמו. לטענת אורקל היא הגישה בקשה לסימן רשום מסחרי בתחילת דצמבר 2010 (ניתן ב-25 באוקטובר 2011).<ref name="hudson-trademark-listing"></ref> כתוצאה מכך, ב-11 בינואר 2011 הועלתה הצעה לשנות את שם הפרויקט מ"הדסון" ל"ג'נקינס".<ref name="jenkins-rename"></ref> ההצעה אושרה ברוב ב-29 בינואר 2011, והיוותה את תחילתו של פרויקט ג'נקינס.<ref name="jenkins-vote"></ref> ב-1 בפברואר 2011, אורקל ציינה שהיא מתכוונת להמשיך בפיתוח של הדסון בשיתוף עם חלק מקהילת המפתחים.<ref name="oracle-future-hudson"></ref>

== המעבר לקרן Eclipse ==
ב-3 במאי 2011, קרן Eclipse בשיתוף עם גורמים מרכזיים בפרויקט הדסון, אורקל, סונטיפ ותומכי קהילה אחרים, העלו הצעה רשמית להעברת הדסון, כולל קוד הליבה וסימנים מסחריים בעייתיים, לקרן Eclipse .<ref name="eclipse-proposal"></ref> מייסד הדסון קוואגוצ'י ראה את המהלך של אורקל כמעניק גושפנקא לג'נקינס. "כשדיברנו עם אורקל כדי למצוא דרך ביניים, הם הבהירו מאוד שאין להם שום כוונה לוותר על השליטה בסימן המסחרי. אבל עם המהלך הזה, הם מודים בבירור שאורקל לא הצליחה לעמוד בקצב של פרויקט ג'נקינס." <ref></ref> ב-23 בינואר 2013, Eclipse הכריזה על הכללת הדסון 3 בקרן Eclipse. <ref></ref>

== ראו גם==
* אינטגרציה רציפה

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כלי תכנות